**MÓRÁGY KÖZSÉG ÖNKORMÁNYZAT**

**Képviselő-testülete**

**Szám: M/99-4/2019.**

J E G Y Z Ő K Ö N Y V

**Készült:** Mórágy Község Önkormányzat Képviselő-testületének **2019. február 18.-án** 17,00 órakor a Községházán megtartott **rendes nyílt** ülésén.

**Jelen vannak:** Glöckner Henrik polgármester, Lieszkovszky Lászlóné, Illés Béla, Mucska Melinda, Ördög Zoltán képviselő (5 fő)

**Tanácskozási joggal megjelent:** Bakó Józsefné jegyző

**Jegyzőkönyvvezető:** Simondi Zoltánné igazgatási előadó

Glöckner Henrik polgármester köszöntötte a képviselő-testület tagjait, a meghívottakat.

Megállapította, hogy a testület határozatképes, az ülést megnyitotta.

Ezután javaslatot tett arra, hogy a meghívóban szereplő napirendi pontok kerüljenek megtárgyalásra.

Mórágy Község Önkormányzatának Képviselő-testülete a javaslat alapján - egyhangúlag 4 igen szavazattal - az alábbi napirendi pontokat fogadta el:

**Napi Napirendi javaslat:**

**Napirend előtt:**

**Jelentés a lejárt határidejű önkormányzati határozatok végrehajtásáról, valamint a két ülés között eltelt időszakról**

Előterjesztő: Glöckner Henrik polgármester

(írásbeli előterjesztés)

**Napirendi pontok:**

**1.) Az Önkormányzat és intézményeinek 2019. évi költségvetésének megtárgyalása** Előterjesztő: Glöckner Henrik polgármester

(szóbeli előterjesztés)

**2.) TETT támogatás felosztása**

Előterjesztő: Glöckner Henrik polgármester

(szóbeli előterjesztés)

**3. )Téli rezsicsökkentéssel kapcsolatos döntések**

Előterjesztő: Glöckner Henrik polgármester

(írásbeli előterjesztés*)*

**4.)Egyebek**

**5.)Kérdések, interpellációk**

**Napirend előtt:**

**A polgármester jelentése a lejárt határidejű önkormányzati határozatok végrehajtásáról, valamint a két ülés között eltelt időszakról**

Előterjesztő: Glöckner Henrik polgármester

(írásbeli előterjesztés)

Az írásos anyagot a képviselők előzetesen megkapták, Glöckner Henrik polgármester az írásbeli előterjesztést nem kívánta kiegészíteni, szeretném megkérdezni a képviselő társaimat van-e valakinek észrevétele?

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy község Önkormányzat képviselő testülete egyhangúlag, 4 igen szavazattal a következő határozatot hozta:

**9/2019.(II.18.) képviselő-testületi határozat**

Jelentés a lejárt határidejű képviselő-testületi határozatok végrehajtásáról

Mórágy Község Önkormányzata Képviselő-testülete a 101-104/2018.(XI.26.), 106-118/2018.(XI.26.), 120-122/2018.(XII.10.), valamint a 1-7/2019.(I.21.) számú lejárt határidejű önkormányzati határozatok végrehajtásáról és a két ülés között eltelt időszakról szóló jelentést elfogadja.

**Napirendi pontok tárgyalása:**

**Napirendi pontok tárgyalása:**

**1.)Az Önkormányzat és intézményeinek 2019. évi költségvetésének megtárgyalása** Előterjesztő: Glöckner Henrik polgármester

(írásbeli előterjesztés)

Az írásos anyagot a képviselők előzetesen megkapták Glöckner Henrik polgármester nem kívánt kiegészítést tenni, annak ismeretében kérte a képviselőket, hogy az írásbeli előterjesztést vitassák meg és fogadják el.

Illés Béla képviselő elmondta, hogy szeretné megtudni, hogy a béremelések megtörténtek-e, valamint a napelemekkel mennyi áram megtakarításunk keletkezik, megfelelő-e a betermelés. Az Önkormányzati lakások bérlői fizetik –e rendszeresen a lakbért, illetve mennyi a tartozás, esetlegesen mi történik a lakbérek behajtásával?

Glöckner henrik elmondta, hogy energiatermelésünk 50% felett van. A bérfejlesztések megtörténtek. Szociális támogatást az idei évben 1,5 millió forinttal többet kaptunk, ezért a költségvetésben a beiskolázási támogatást megemeltük.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat képviselő testülete egyhangúlag, 5 igen szavazattal a következő határozatot hozta:

**10/2019.(II.18.) képviselő-testületi határozat**

**az önkormányzat adósságot keletkeztető ügyleteiből eredő fizetési kötelezettségeinek megállapítása**

Mórágy Község Önkormányzata Képviselő-testülete a saját bevételei összegét, valamint az adósságot keletkeztető ügyleteiből eredő fizetési kötelezettségeinek három évre várható összegét a mellékelt táblázatban bemutatottak szerint (1. sz. melléklet) változatlan formában jóváhagyja.

Határidő: azonnal

Felelős: Glöckner Henrik polgármester

Glöckner Henrik polgármester arra kérte a tisztelt Képviselő-testületet, hogy az előterjesztés alapján a rendelet-tervezetet tárgyalja meg, és döntsön a 2019. évi költségvetés tárgyában.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő rendelet tervezetéről.

Szavazás után Mórágy Község Önkormányzat képviselő testülete egyhangúlag, 5 igen szavazattal a következő rendeletet alkotta meg:

**Mórágy Község Önkormányzat Képviselő-testületének**

**1/2019. (II.20.) önkormányzati rendelete**

**az önkormányzat 2019. évi költségvetéséről**

(A rendelet a jegyzőkönyvhöz mellékelve)

**2. TETT támogatás felosztása**

Előterjesztő: Glöckner Henrik polgármester

(szóbeli előterjesztés)

Glöckner Henrik polgármester elmondta, hogy az idei évben 80.075.000.- támogatást kapunk a TETT-től. El kell döntenie a Testületnek, hogy mit szeretnénk ebben az évben megvalósítani. Azonban a szerződések megkötése előtt a szerződéstervezetet előre kötelező megküldeni a minisztériumnak, csak az elfogadást követően lehet elkezdeni a beruházást.

A működési költségeket meg kellene tartani a tavalyi szinten, így az megint 45 millió lenne.

A polgármester kérte vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

*/2019. (II.18.) Képviselő-testületi határozat*

*a TETT támogatás 2019. évi felosztásáról*

*Mórágy Község Önkormányzat Képviselő-testülete a TETT támogatás 2019. évi felosztását az alábbiak szerint hagyja jóvá:*

*1.)Működési célú támogatás: 45.000.000,- Ft*

*2.)Felhalmozási célú támogatás: 35.075.000,- Ft*

*ebből:*

*Mindösszesen : 80.075.000,- Ft*

Szavazás után Mórágy Község Önkormányzat képviselő testülete egyhangúlag, 5 igen szavazattal a következő határozatot hozta:

**11/2019.(II.18.) Képviselő-testületi határozat**

**a TETT támogatás 2019. évi felosztásáról**

Mórágy Község Önkormányzat Képviselő-testülete a TETT támogatás 2019. évi felosztását az alábbiak szerint hagyja jóvá:

1.)Működési célú támogatás: 45.000.000,- Ft

2.)Felhalmozási célú támogatás: 35.075.000,- Ft

ebből:

Mindösszesen : 80.075.000,- Ft

Határidő: azonnal

Felelős: Glöckner Henrik polgármester

Határozattal értesítve: TETT munkaszervezete

Közös Hivatal Gazdasági előadója

**3.)Téli recsicsökkentéssel kapcsolatos döntések**

Előterjesztő: Glöckner Henrik polgármester

(szóbeli előterjesztés)

Glöckner Henrik polgármester elmondta, hogy a téli rezsicsökkentésben korábban nem részesült háztartások egyszeri támogatásáról, természetbeni juttatás formájában (fa, gázpalack, szén) az Önkormányzatoknak 2019. december 15. napjáig kell gondoskodni. Az előzetes egyeztetések alapján Szabó Ferenc vállalkozó tudja vállalni a 12.000 Ft.- értékű természetbeni támogatás biztosítását, fa formájában. A szállításról minden támogatott saját maga gondoskodik, azonban még a gázpalack formájában nyújtandó támogatás pontosítása folyamatban van.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el a következő határozati javaslatról

*/2019. (II.18.) Képviselő-testületi határozat*

*a téli rezsicsökkentésben korábban nem részesült felhasználó háztartások egyszeri támogatásáról*

*Mórágy Község Önkormányzatának Képviselő-testülete úgy határozott, hogy*

*a téli rezsicsökkentésben korábban nem részesült felhasználó háztartások egyszeri 12.000 Ft.- értékű természetbeni támogatás lebonyolításával kapcsolatban felhatalmazza a polgármestert, hogy Szabó Ferenc bátaszéki egyéni vállalkozóval tárgyalásokat folytasson.*

Szavazás után Mórágy Község Önkormányzat képviselő-testülete egyhangúlag, 5 igen szavazattal a következő határozatokat hozta.

**12/2018. (XII.10.) Képviselő-testületi határozat**

**a téli rezsicsökkentésben korábban nem részesült felhasználó háztartások egyszeri támogatásáról**

Mórágy Község Önkormányzatának Képviselő-testülete úgy határozott, hogy

a téli rezsicsökkentésben korábban nem részesült felhasználó háztartások egyszeri 12.000 Ft.- értékű természetbeni támogatás lebonyolításával kapcsolatban felhatalmazza a polgármestert, hogy Szabó Ferenc bátaszéki egyéni vállalkozóval tárgyalásokat folytasson.

Felelős: Glöckner Henrik polgármester

Határozattal értesítve: Szabó Ferenc egyéni vállalkozó Bátaszék

Közös Önkormányzati Hivatal gazdálkodási vezetője

**4.)Egyebek**

* **Védőnő kérelme**

Glöckner Henrik polgármester elmondta, hogy László Brigitta védőnő kérelmet nyújtott be a Testülethez, melyben kérte egy magzati szívhangvizsgáló készülék megvásárlását. A jelenlegi készülék meghibásodott. A 49/2004.(V.21.) ESZCSM rendelet a szívhandvizsgáló készüléket a tanácsadó alapfelszereléseként írja elő, amely 25.000,-Ft

Glöckner Henrik polgármester javaslatot tett a készülék megvásárlására.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester következő határozati javaslatot tette fel szavazásra:

*/2019.II.18.) képviselő-testületi határozat*

*a védőnő kérelméről*

*Mórágy Község Önkormányzatának Képviselő-testülete László Brigitta védőnő kérelmét megtárgyalta és úgy határozott, hogy magzati szívhangvizsgáló készüléket vásárol 25.000,-Ft értékben a védőnői szolgálat részére .*

*.*

Szavazás után Mórágy Község Önkormányzat képviselő-testülete egyhangúlag, 5 igen szavazattal a következő határozatot hozta:

**13/2019.(II.18.) képviselő-testületi határozat**

**a védőnő kérelméről**

Mórágy Község Önkormányzatának Képviselő-testülete László Brigitta védőnő kérelmét megtárgyalta és úgy határozott, hogy magzati szívhangvizsgáló készüléket vásárol 25.000,-Ft értékbenavédőnői szolgálat részére .

Határidő: azonnal

Felelős: Glöckner Henrik polgármester

Határozattal értesítve: László Brigitta védőnő - kérelmező

Közös Hivatal gazdasági vezetője

* **Vadkerítés építése**

Glöckner Henrik polgármester elmondta, hogy a településen folyamatos problémát okoz a vadkárok megoldása. Vadkerítés építése vált szükségessé, a kertek gazdáit megkerestük, azonban nagyon nehéz az anyagi forrás megteremtése a kerítés teljes hosszának megépítésére. A kerítés építésben a vadásztársasdág nagy szerepet vállalt. A vadásztársaság elnöke **Berta Levente** elmondta, hogy minden tőlük telhetőt megtesznek. Az Alsónánai utcában lévő kertek védelmére 1000 méret kerítés építésére van szükség, vadkerítés építésére 300.000,-Ft anyagi segítséget kér a szükséges drótháló megvásárlására.

Glöckner Henrik polgármester javaslatot tett arra, hogy 300.000,- Ft értékben drótháló megvárárlását az Önkormányzat fizesse.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester következő határozati javaslatot tette fel szavazásra:

*/2019.(II.18.) képviselő-testületi határozat*

*vadkerítés építéséről*

*Mórágy Község Önkormányzatának Képviselő-testülete úgy határozott, hogy a vadkerítés építéséhez 300.000,-Ft értékü keretösszeget állapít meg, melyet számla ellenében fizet ki.*

Szavazás után Mórágy Község Önkormányzat képviselő-testülete egyhangúlag, 5 igen szavazattal a következő határozatot hozta:

**14/2019.(II.18.) képviselő-testületi határozat**

**vadkerítés építéséről**

Mórágy Község Önkormányzatának Képviselő-testülete úgy határozott, hogy a vadkerítés építéséhez 300.000,-Ft értékü keretösszeget állapít meg, melyet számla ellenében fizet a ki.

Határidő: azonnal

Felelős: Glöckner Henrik polgármester

Határozattal értesítve: Berta Levente vadásztársaság elnöke Bátaapáti

Közös Hivatal gazdasági vezetője

**5.)Kérdések, interpellációk**

* **Bérlakások szerződéseiről**

Glöckner Henrik polgármester elmondta, hogy a jelenleg a bérlakások szerződéseit szükséges megkötni a jelenlegi bérlőkkel, akik Palkó Istvánné, Csipak Ferenc, Kóczé Ildikó és Sárközi Anikó. Kérte vitassák meg a kérdést.

Illés Béla képviselő elmondta, hogy fontos a bérleti díjak behajthatóságával kapcsolatban, hogy a szerződések megkötése megtörténjen.

Mucska Melinda képviselő elmondta, hogy Csipak Ferenc 7165. Mórágy, Petőfi u. 58. szám alatti ingatlan bérlőjével nem kötne szerződést, mert két iskolás korú gyermekét nem a helyi iskolába járatja.

Lieszkovszky Lászlóné képviselő elmondta, hogy a bérlőket valamilyen formában arra kellene ösztönözni, hogy minél előbb saját lakásban éljenek.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt a határozati javaslatról.

*/2019.( II.18.) Képviselő-testületi határozat*

*önkormányzati bérlakásokról*

*Mórágy Község Önkormányzat Képviselő-testülete úgy határozott, hogy a 7165. Mórágy,Alkotmány u. 32. szám alatti bérlakás bérlőjével (Palkó Istvánné) 2019. június 30-ig lakásbérleti szerződést köt.*

Szavazás után Mórágy Község Önkormányzat Képviselő-testülete egyhangúlag, 5 igen szavazattal a következő határozatot hozta:

**15/2019.( II.18.) Képviselő-testületi határozat**

**önkormányzati bérlakásokról**

Mórágy Község Önkormányzat Képviselő-testülete úgy határozott, hogy a 7165. Mórágy, Alkotmány u. 32. szám alatti bérlakás bérlőjével (Palkó Istvánné) 2019. június 30-ig lakásbérleti szerződést köt.

Határidő: 2019. március 15.

Felelős: Glöckner Henrik polgármester

Határozatról értesül: Palkó Istvánné- bérlő

Közös Hivatal gazdasági vezetője

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt a határozati javaslatról.

*/2019.( II.18.) Képviselő-testületi határozat*

*önkormányzati bérlakásokról*

*Mórágy Község Önkormányzat Képviselő-testülete úgy határozott, hogy a 7165. Mórágy, Petőfi u. 58. szám alatti bérlakás bérlőjével (Csipak Ferenc) 2019. december 31-ig lakásbérleti szerződést köt.*

Szavazás után Mórágy Község Önkormányzat Képviselő-testülete egyhangúlag, 4 igen 1 nem szavazattal a következő határozatot hozta:

**16/2019.( II.18.) Képviselő-testületi határozat**

**önkormányzati bérlakásokról**

Mórágy Község Önkormányzat Képviselő-testülete úgy határozott, hogy a 7165. Mórágy, Petőfi u. 58. szám alatti bérlakás bérlőjével (Csipak Ferenc) 2019. december 31-ig lakásbérleti szerződést köt.

Határidő: 2019. március 20.

Felelős: Glöckner Henrik polgármester

Határozatról értesül: Csipak Ferenc - bérlő

Közös Hivatal gazdasági vezetője

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt a határozati javaslatról.

*/2019.( II.18.) Képviselő-testületi határozat*

*önkormányzati bérlakásokról*

*Mórágy Község Önkormányzat Képviselő-testülete úgy határozott, hogy a 7165. Mórágy, Petőfi u. 58/A szám alatti bérlakás bérlőjével (Kóczé Ildikó) 2019. december 31-ig lakásbérleti szerződést köt.*

Szavazás után Mórágy Község Önkormányzat Képviselő-testülete egyhangúlag, 5 igen szavazattal a következő határozatot hozta:

**17/2019.( II.18.) Képviselő-testületi határozat**

**önkormányzati bérlakásokról**

Mórágy Község Önkormányzat Képviselő-testülete úgy határozott, hogy a 7165. Mórágy, Petőfi u. 58/A. szám alatti bérlakás bérlőjével (Kóczé Ildikó) 2019. december 31-ig lakásbérleti szerződést köt.

Határidő: 2019. március 20.

Felelős: Glöckner Henrik polgármester

Határozatról értesül: Kóczé Ildikó- bérlő

Közös Hivatal gazdasági vezetője

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt a határozati javaslatról.

*/2019.( II.18.) Képviselő-testületi határozat*

*önkormányzati bérlakásokról*

*Mórágy Község Önkormányzat Képviselő-testülete úgy határozott, hogy a 7165. Mórágy, Petőfi u. 25. szám alatti bérlakás bérlőjével (Sárközi Anikó ) 2019. december 31-ig lakásbérleti szerződést köt.*

Szavazás után Mórágy Község Önkormányzat Képviselő-testülete egyhangúlag, 5 igen szavazattal a következő határozatot hozta:

**18/2019.( II.18.) Képviselő-testületi határozat**

**önkormányzati bérlakásokról**

Mórágy Község Önkormányzat Képviselő-testülete úgy határozott, hogy a 7165. Mórágy, Petőfi u. 25. szám alatti bérlakás bérlőjével (Sárközi Anikó ) 2019. december 31-ig lakásbérleti szerződést köt.

Határidő: 2019. március 20.

Felelős: Glöckner Henrik polgármester

Határozatról értesül: Sárközi Anikó- bérlő

Közös Hivatal gazdasági vezetője

* **Hiszek Benned Alapítvány kérelme**

Glöckner Henrik polgármester ismertette a képviselőkkel, hogy érkezett egy megkeresés *a Hiszek Benned* *Alapítványtól*, melyben ismételten az Önkormányzat támogatását kéri 120-140 literes hőlég sterilizátor vásárlásához. Kérte a képviselőket vitassák meg a kérdést.

Ördög Zoltán képviselő elmondta, hogy nem nyújtana támogatást.

Illés Béla képviselő elmondta, hogy nem nyújtana támogatást, szeretné ha a jövőben csak a közvetlen környezetünkben lévő korházakat, alapítványokat támogatnánk.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester következő határozati javaslatot tette fel szavazásra:

*/2019.(II.18.) képviselő-testületi határozat*

*a Hiszek Benned Alapítvány kérelméről*

*Mórágy Község Önkormányzatának Képviselő-testülete úgy határozott, hogy a Hiszek Benned Alapítvány részére nem áll módjában támogatást nyújtani, mert anyagi forrása korlátozott.*

Szavazás után Mórágy Község Önkormányzat képviselő-testülete egyhangúlag, 5 igen szavazattal a következő határozatot hozta:

**19/2019.(II.18.) képviselő-testületi határozat**

**a Hiszek Benned Alapítvány kérelméről**

Mórágy Község Önkormányzatának Képviselő-testülete úgy határozott, hogy a Hiszek Benned Alapítvány részére nem áll módjában támogatást nyújtani,mert anyagi forrása korlátozott.

Határidő: azonnal

Felelős: Glöckner Henrik polgármester

Határozattal értesítendő: - Hiszek Benned Alapítvány Budapest

Közös Hivatal gazdálkodási vezető

* **Karácsonyi díszek vásárlásáról**

Lieszkovszky Lászlóné kéopviselő elmondta, hogy az idei költségvetés terhére szeretné kérni a képviselő társait, hogy karácsonyi díszek vásárlására egy keretösszeget elkülöníteni szíveskedjen. Minden évben a karácsonyi ünnepek előtt szeretnénk a települést szebbé, díszesebbé varázsolni, de sajnos nem áll módunkben, mert az év végére nincs rá elég pénz.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester következő határozati javaslatot tette fel szavazásra:

*/2019.(II.18.) képviselő-testületi határozat*

*karácsonyi díszek vásárlásáról*

*Mórágy Község Önkormányzatának Képviselő-testülete úgy határozott, hogy a karácsonyi díszek vásárlásához 1.000.000,-Ft keretösszeget állapít meg a 2019. évre.*

Szavazás után Mórágy Község Önkormányzat képviselő-testülete egyhangúlag, 5 igen szavazattal a következő határozatot hozta:

**20/2019.(II.18.) képviselő-testületi határozat**

**karácsonyi díszek vásárlásáról**

Mórágy Község Önkormányzatának Képviselő-testülete úgy határozott, hogy karácsonyi díszek vásárlásához 1.000.000,-Ft keretösszeget állapít meg 2019. évre.

Határidő: 2019. december 31.

Felelős: Glöckner Henrik polgármester

Határozattal értesítendő: Közös Hivatal gazdálkodási vezető

A nyílt testületi ülésen egyéb kérdés, hozzászólás nem volt, a polgármester megköszönte az azon való részvételt és az ülést 19.10 órakor bezárta.

Kmft.

**Glöckner Henrik Bakó Józsefné**

polgármester jegyző